Ehdotus: neuvoston direktiivi öljy- ja kuitukasvien siementen pitämisestä kaupan annetun direktiivin 69/208/ETY muuttamisesta /* KOM/2002/0232 lopull. - CNS 2002/0105 */



Virallinen lehti nro 203 E , 27/08/2002 s. 0256 - 0257



Ehdotus: NEUVOSTON DIREKTIIVI öljy- ja kuitukasvien siementen pitämisestä kaupan annetun direktiivin 69/208/ETY muuttamisesta (komission esittämä) PERUSTELUT Muiden kuin auringonkukan hybridilajikkeiden taikka lajikeseosten siemenet eivät kuulu öljy- ja kuitukasvien siementen kaupan pitämisestä annetun neuvoston direktiivin 69/208/ETY soveltamisalaan. Tämän ehdotuksen tarkoituksena on - luoda hybridilajikkeiden osalta oikeudellinen perusta pysyvän komitean menettelyllä niiden siementen sisällyttämiseksi neuvoston direktiivin soveltamisalaan ja - lajikeseosten osalta niiden siementen sisällyttäminen neuvoston direktiivin soveltamisalaan, ottaen huomioon tällaisten siementen merkityksen kasvu yhteisössä. 2002/0105 (CNS) Ehdotus: NEUVOSTON DIREKTIIVI öljy- ja kuitukasvien siementen pitämisestä kaupan annetun direktiivin 69/208/ETY muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen [1], [1] ottaa huomioon Euroopan parlamentin lausunnon [2], [2] ottaa huomioon talous- ja sosiaalikomitean lausunnon [3], [3] sekä katsoo seuraavaa: 1) Öljy- ja kuitukasvien lajikeseosten siemenet olisi sisällytettävä neuvoston direktiivin 69/208/ETY [4] soveltamisalaan. Lajikeseoksia koskevat vaatimukset, joihin kuuluu lajikeseosten varmennettujen siementen pakkausten virallisen etiketin väri, olisi myös määritettävä. [4] EYVL L 169, 10.7.1969, s. 3. Direktiivi sellaisena kuin se on viimeksi muutettuna direktiivillä 98/96/EY (EYVL L 25, 1.2.1999, s. 27). 2) Öljy- ja kuitukasvien hybridilajikkeiden siemenet olisi myös sisällytettävä auringonkukan siementen lisäksi direktiivin 69/208/ETY soveltamisalaan, sillä niiden merkitys yhteisössä on kasvanut. 3) Tätä direktiiviä on kiireellisenä sovellettava 30 päivästä kesäkuuta 2002. Koska tällaisten siementen merkitys yhteisössä on kasvanut, komissio teki vuonna 1995 päätöksen 95/232/EY [5], jonka tarkoituksena on vahvistaa rapsi- ja rypsihybridien ja lajikeseosten siemeniä koskevat vaatimukset. Tämän päätöksen voimassaoloaika päättyy 30 päivänä kesäkuuta 2002. [5] EYVL L 154, 5.7.1995, s. 22. Päätös sellaisena kuin se on viimeksi muutettuna komission päätöksellä 99/84/EY (EYVL L 27, 2.2.1999, s. 31). 4) Sen vuoksi direktiiviä 69/208/ETY olisi muutettava, ON ANTANUT TÄMÄN DIREKTIIVIN: 1 artikla Muutetaan direktiivi 69/208/ETY seuraavasti: 1. Lisätään 2 artiklaan 1 b kohdan jälkeen alakohta seuraavasti: "1 c. Edellä 1 kohdan B alakohtaan ja B alakohdan a alakohtaan tehtävät muutokset muiden öljy- ja kuitukasvien kuin auringonkukkien hybridien sisällyttämiseksi tämän direktiivin soveltamisalaan tehdään 20 artiklassa säädettyä menettelyä noudattaen." 2. Lisätään 10 artiklan 1 kohdan a alakohdan toisen virkkeen jälkeen virke seuraavasti: "Lajikeseosten varmennettujen siementen etiketin on oltava sininen, ja siinä on oltava vihreä poikkiviiva." 3. Korvataan 14 artiklan 1 kohdassa ilmaisu "direktiivin 70/457/ETY" seuraavasti: "direktiivin 70/457/ETY* * EYVL L 225, 12.10.1970, s. 1. Direktiivi sellaisena kuin se on viimeksi muutettuna direktiivillä 98/95/EY (EYVL L 25, 1.2.1999, s. 1)." 4. Lisätään 14 b artikla seuraavasti: "14 b artikla 1. Jäsenvaltioiden on sallittava öljy- ja kuitukasvilajien siementen kaupan pitäminen lajikeseoksina. 2. Edellä 1 kohdan soveltamiseksi: - 'lajikeseoksella' tarkoitetaan neuvoston direktiivin 70/457/ETY mukaisesti virallisesti hyväksytyn määrätyn koirassteriilin hybridilajikkeen varmennettujen siementen ja yhden tai useamman määrätyn pölyttäjälajikkeen varmennettujen samalla tavalla hyväksyttyjen siementen seosta, joka on mekaanisesti yhdistetty "pölyttäjästä riippuvaisen hybridin" ja "pölyttäjän/pölyttäjien ylläpidosta huolehtivien henkilöiden" yhdessä määräämissä mittasuhteissa, ja jonka yhdistämisestä on tiedotettu varmentamisesta vastuussa olevalle viranomaiselle; - 'pölyttäjästä riippuvaisella hybridillä' tarkoitetaan koirassteriiliä risteytysvanhempaa 'lajikeseoksessa' (emoristeytysvanhempi) - 'pölyttäjällä/pölyttäjillä' tarkoitetaan pölyttävää risteytysvanhempaa 'lajikeseoksessa' (koirasristeytysvanhempi). 3. Emo- ja koirasristeytysvanhemmat on kuorrutettava käyttäen eri värisiä siemenkuorrutteita." 2 artikla 1. Jäsenvaltioiden on saatettava voimaan tämän direktiivin säännösten noudattamisen edellyttämät lait, asetukset ja hallinnolliset määräykset viimeistään 30 päivänä kesäkuuta 2002. Niiden on ilmoitettava tästä komissiolle viipymättä. Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niiden liitteenä on oltava viittaus tähän direktiiviin. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle. 3 artikla Tämä direktiivi tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty Brysselissä Neuvoston puolesta Puheenjohtaja